बारह साल की लड़की हुई फूफा की हवस का शिकार  
उत्तर प्रदेश के फिरोजाबाद जिले में बारह वर्षीय एक लड़की को उसके फूफा ने हवस का शिकार बना डाला।
उत्तर प्रदेश के फिरोजाबाद जिले में बारह वर्षीय एक लड़की को उसके फूफा ने हवस का शिकार बना डाला। जिला पुलिस अधीक्षक मंजिल सैनी ने आज यहां बताया कि गत बुधवार को पत्नी की बीमारी का बहाना बनाकर दिनेश नाम का एक व्यक्ति उसकी भतीजी को टूंडला में राजपूत कालोनी स्थित अपने घर ले गया और रात को उसके साथ कथित तौर पर बलात्कार किया। यह बच्ची पांचवी कक्षा में पढ़ती है।  सैनी ने बताया कि पीड़ित लड़की के पिता ने कल टूंडला थाने पर प्राथमिकी दर्ज करायी जिसके आधार पर दिनेश को गिरफ्तार कर लिया गया है। मामले की जांच की जा रही है।